Vera Hemsereka Kongreya Komelê Demokratîkî (KCD) Leyla Guven bi îdîaya 'propagandaya rêxistine' dewa amebî kerdene. Roniştişê dewa Mehkemeya Cezaya Girane ya Amedî de ame kerdene.
Guvene bi rayîrê SEGBÎSî tewra roniştişî bîye. Pawitişê Guvene ra dima mehkeme  hîrê qiseykerdişanê Guvene ra îdîa kerde ke Guvene 'propagandaya rêxistine' kerda û cezaya zîndanî ya 11 serran û 7 mengan daye Guvene.
Dozgerî roniştişê verênî de zî derheqê Guvene de cezaya zîndanî ya 43 serran û mengêke û 15 rojan waştbî.
Leyla Guven Zîndanê Xarpêtî de tepişîyena.
